Author: Andrea DOKTOROVÁ
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č.
z  apríla 2001

k návrhu Stratégie rozvoja slovenského knihovníctva do roku 2006

Číslo materiálu: |
Predkladateľ: minister kultúry |
Vláda
A.	schvaľuje

A.1.	návrh Stratégie rozvoja slovenského knihovníctva do roku 2006
B.	poveruje 
ministra kultúry

B.1.	koordináciou úloh vyplývajúcich  z realizácie Stratégie rozvoja slovenského knihovníctva do roku 2006,
priebežne
C.	ukladá
ministrovi  kultúry
C.1.	sledovať realizáciu a v rokoch 2003 a 2005 predložiť na rokovanie vlády odpočet realizácie Stratégie rozvoja slovenského knihovníctva do roku 2006,
		
	      	      31. 12. 2003 a 31. 12. 2005

C.2.	vypracovať a predložiť na rokovanie vlády Program retrokonverzie generálnej bázy slovacikálnych bibliografických údajov,

	      	     31. 3. 2002

C.3.	vypracovať a predložiť na rokovanie vlády Program digitalizácie  a ochranného mikrofilmovania ohrozených a vzácnych knižničných  dokumentov vrátane periodík,

	                    31. 12. 2002

C.4.	zabezpečiť budovanie a sprístupnenie súborného katalógu knižníc v Slovenskej republike,         
         	
                	      1. 7. 2002 		

C.5.	vybudovať v Slovenskej národnej knižnici doškoľovacie stredisko na  zabezpečenie ďalšieho vzdelávania zamestnancov knižníc,

	                   1. 1. 2003

C.6.	rozšíriť v Slovenskej národnej knižnici pracovisko pre pasportizáciu, správu a ochranu historických knižničných dokumentov a historických knižničných fondov, 	

                                 od 1. 1. 2002	

C.7.	zabezpečiť  získavanie informačných zdrojov  Slovenskej národnej knižnice,  univerzálnych vedeckých a verejných knižníc vrátane úhrad príslušných podielov národných licencií na prístup dokumentov v elektronickej podobe,  osobitne databázy Web of Science a na služby elektronického zasielania dokumentov,

	                    priebežne

C.8.	realizovať projekt Multifunkčného kultúrneho a knižničného centra – obnovy a revitalizácie historických budov Univerzitnej knižnice v Bratislave,

	                    v rokoch 2001 – 2003

C.9.	zabezpečiť  rozšírenie kapacít depozitných priestorov Slovenskej národnej knižnice	na konzervačné uchovávanie knižničných, archívnych        a muzeálnych fondov,

	                    1. 1. 2005

C.10.	v spolupráci s príslušnými ministrami zabezpečiť zriadenie depozitného   skladu pre vedecké a akademické knižnice v Bratislave,

	                    31. 12. 2005

ministrovi kultúry v spolupráci s prednostami krajských úradov a ministrom výstavby a regionálneho rozvoja   

C.11.	presadzovať zaraďovanie výstavby a obnovy knižničných budov do     sústavy  programov verejných prác s ohľadom na celkovú rozostavanosť,

                                  priebežne

ministrovi kultúry v spolupráci s ministrom školstva

C.12.	vypracovať a predložiť na rokovanie vlády  novelizovaný a komplexný  Projekt elektronizácie knižníc ako súčasť rozvoja informačných sietí  v Slovenskej republike,

	                   31. 12. 2001

ministrovi kultúry v spolupráci s vedúcim Úradu vlády Slovenskej republiky

C.13.	zabezpečiť finančne výhodné pevné pripojenie knižníc financovaných z verejných zdrojov v Slovenskej republike na internet prostredníctvom vládnej dátovej siete GOVNET, 

     	                    do 31. 3. 2002 vedecké, krajské a regionálne  knižnice 
	                   do 31. 12. 2002 mestské knižnice v sídlach okresných miest 
                                do 31. 12. 2004 mestské a obecné knižnice s profesionálnym pracovníkom 
           
ministrovi kultúry v spolupráci s ministrom školstva,  ministrom vnútra    a predsedom Slovenskej akadémie vied

C.14.	vypracovať a predložiť na rokovanie vlády Program  záchrany, stabilizácie a konzervácie tradičných nosičov informácií v Slovenskej republike, 	

	                    31. 12. 2001

ministrovi školstva

C.15.	zahrnúť do Stratégie rozvoja informačnej spoločnosti v Slovenskej republike rozvoj knižničného systému, deklarovať služby knižníc ako základ verejných informačných služieb,

	                   31. 12. 2001

C.16.	zahrnúť  získavanie informačných zdrojov knižníc, ktoré informačne    zabezpečujú vzdelávanie, vedu a techniku (predovšetkým vedecké a akademické knižnice), do financovania v rámci programov a projektov určených na podporu vedy a techniky,

                                  priebežne

C.17.	pristúpiť k prijatiu Manifestu UNESCO a IFLA o školských knižniciach a uplatniť jeho princípy pri novelizácii právnych predpisov potrebných na revitalizáciu školských knižníc v Slovenskej republike v súčinnosti s realizáciou programu INFOVEK,

	                   31. 12. 2003 

C.18.	budovať Slovenskú pedagogickú knižnicu ako metodické, koordinačné a vzdelávacie pracovisko pre školské knižnice,

             priebežne

C.19.	uplatňovať požiadavky na  zabezpečenie informačných zdrojov špecializovaných vedeckých, akademických a školských knižníc vrátane  úhrad príslušných podielov národných licencií na prístup dokumentov v elektronickej podobe,   v spolupráci s predsedom Slovenskej akadémie vied databázy Web of Science a na  služby elektronického zasielania dokumentov,  

                           priebežne

ministrovi vnútra

C.20.	umožniť na požiadanie a na základe zmluvných vzťahov využitie kapacít školiacich stredísk Inštitútu pre verejnú správu na ďalšie vzdelávanie zamestnancov verejných knižníc,

	                   priebežne do 1.1.2003

ministrovi práce, sociálnych vecí a rodiny

C.21.	prostredníctvom činnosti Koordinačného výboru pre otázky zdravotne postihnutých občanov v spolupráci s príslušnými občianskymi združeniami sledovať a podporovať odstraňovanie informačných bariér a sprístupňovanie knižnično-informačných služieb občanom so zdravotným  postihnutím každého druhu, 

                    priebežne
    
ministrovi zdravotníctva

C.22.	zabezpečiť  získavanie informačných zdrojov lekárskych knižníc  vrátane úhrad  príslušných podielov národných licencií na prístup dokumentov v elektronickej podobe  a na služby elektronického zasielania  dokumentov,

                          priebežne

C.23.	v rámci Národného programu podpory zdravia poskytovať  účelové prostriedky na rekonštrukcie a  stavebné úpravy smerujúce k debarierizácii budov a priestorov knižníc, ktoré poskytujú knižnično-informačné služby verejnosti, 

	                   od 1. 1. 2004

prednostom krajských úradov

C.24.	zabezpečovať činnosť a rozvoj verejných knižníc a knižnično-informačných  služieb v súlade so Stratégiou rozvoja slovenského knihovníctva do roku 2006,

                          priebežne

C.25.	vytvárať krajským a regionálnym  knižniciam podmienky na aktívnu účasť pri  realizácii  regionálnych a celoštátnych knižničných programov a pri kooperácii v rámci knižničného systému Slovenskej republiky,

                                 priebežne

C.26.	zabezpečiť priestorové, technické  a personálne podmienky pre krajské a regionálne  knižnice na  vybudovanie verejne  prístupných miest  na zverejňovanie informácií  v zmysle zákona č. 211/2000 Z. z. a na sprístupňovanie  vonkajších informačných zdrojov prostredníctvom internetu/globálnych sietí,

	                   do 31. 3. 2002
   
C.27.	zabezpečovať  účelové finančné prostriedky na   doplňovanie knižničných fondov a nákup informačných zdrojov,

                                 priebežne

C.28.	zabezpečovať zachovanie regionálnych knižničných systémov vrátane metodickej a bibliografickej činnosti,

	                   priebežne

C.29.	zabezpečovať fyzickú ochranu knižničných dokumentov vrátane ochrany dokumentov sprístupňovaných vo výpožičnom procese,  	

	                   priebežne	

ministrovi kultúry
ministrovi školstva 
ministrovi vnútra
ministrovi zdravotníctva
ministrovi práce, sociálnych vecí a rodiny
vedúcemu Úradu vlády Slovenskej republiky
prednostom krajských úradov

C.30.	uplatňovať pri spracúvaní návrhu  rozpočtovej kapitoly finančné požiadavky na zabezpečenie úloh vyplývajúcich z realizácie Stratégie rozvoja slovenského knihovníctva do roku 2006 v rámci zdrojových možností štátneho rozpočtu,

		      priebežne

ministerke financií

C.31.	zohľadňovať pri spracúvaní návrhov štátneho rozpočtu na roky 2002 až 2006 v rámci zdrojových možností štátneho rozpočtu požiadavky rezortov vyplývajúce z realizácie Stratégie rozvoja slovenského knihovníctva do roku 2006,

		      priebežne

D.	odporúča

starostom obcí a primátorom miest 

D.1.	zabezpečovať činnosť a rozvoj verejných knižníc a knižnično-informačných služieb v súlade so Stratégiou rozvoja slovenského knihovníctva do roku 2006,

D.2.	vytvárať mestským a obecným knižniciam podmienky na aktívnu účasť pri realizácii  regionálnych a celoštátnych knižničných programov a pri kooperácii v rámci knižničného systému Slovenskej republiky,

D.3.	zabezpečiť priestorové a personálne podmienky pre obecné knižnice na vybudovanie verejne  prístupných miest na zverejňovanie informácií v zmysle zákona č. 211/2000 Z. z. a na sprístupňovanie vonkajších informačných zdrojov prostredníctvom internetu/globálnych sietí,

D.4.	v spolupráci s regionálnymi knižnicami zabezpečiť optimalizáciu siete verejných knižníc v regiónoch,

predsedovi Slovenskej akadémie vied

D.5.	spolupracovať s príslušnými ministrami pri zabezpečovaní úloh vyplývajúcich z realizácie Stratégie rozvoja slovenského knihovníctva do roku 2006, osobitne úloh C.14. a C.19., 

D.6.	uplatňovať pri spracúvaní návrhu  rozpočtu finančné požiadavky na zabezpečenie úloh vyplývajúcich z realizácie Stratégie rozvoja slovenského knihovníctva do roku 2006 v rámci zdrojových možností štátneho rozpočtu.

Vykonajú: minister kultúry
		minister školstva
		ministerka financií
		minister vnútra 
		minister práce, sociálnych vecí a rodiny
		minister zdravotníctva
		minister výstavby a regionálneho rozvoja
		prednostovia krajských úradov

Na vedomie: predsedovi Združenia miest a obcí Slovenska
                      predsedovi Únie miest a obcí Slovenska
	                  predsedovi Slovenskej akadémie vied

Uznesenie vlády Slovenskej republiky		strana